En 67-årig mand er ved Retten på Frederiksberg idømt fængsel på livstid for drab på sin tidligere svigersøns 57-årige advokat og drabsforsøg på svigersønnen.

Dommen er enstemmig, og der er lagt vægt på, at der var tale om en nøje overvejet handling fra den dømtes side, og at der er udvist stor hensynsløshed.

Læs også : Tiltalt for drab i fogedretten: Selvfølgelig angrer jeg dybt

Den 67-åriges alder har ikke været en formildende omstændighed. Han virkede rolig i retten, og blinkede kort ud til nogle tilhørere.

Hør i klippet her, hvordan ordene faldt i retten.

Morfaren repræsenterede sin datter i Fogedretten, der skulle behandle en langvarig strid om samvær med det tidligere pars datter. Han mente, at den tidligere svigersøn og advokaten havde været urimelige.

Mundhuggeri med dommeren

I retten har han forklaret, at han havde taget en oversavet riffel med, og ville se, hvordan sagen udviklede sig. Da han efter mundhuggeri med dommeren blev truet med ikke at kunne deltage i fremtidige retsmøder, tog han riflen frem og skød.

Sagen har ført til, at der som et forsøg er indført sikkerhedskontrol ved fem byretter.